*Projekts*

LATVIJAS REPUBLIKAS MINISTRU KABINETS

2019.gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

# 

**Nacionālās metroloģijas institūcijas maksas pakalpojumu cenrādis**

*Izdoti saskaņā ar likuma “Par mērījumu vienotību”*

*14.panta ceturto daļu*

1. Noteikumi nosaka Nacionālās metroloģijas institūcijas sniegto maksas pakalpojumu cenrādi un tā piemērošanas kārtību.

2. Nacionālās metroloģijas institūcija pakalpojumus sniedz saskaņā ar cenrādi (1.pielikums).

3. Maksu par Nacionālās metroloģijas institūcijas etalona kalibrēšanas pakalpojumiem veido:

3.1. pieteikuma saņemšana un reģistrēšana;

3.2. vienošanās par kalibrēšanas pakalpojumu sagatavošanu;

3.3. kalibrēšanas un mērījumu rezultātu apstrāde;

3.4. kalibrēšanas sertifikāta sagatavošana un izsniegšana.

4. Maksu par Nacionālās metroloģijas institūcijā iesniegto dokumentu izvērtēšanu un mērīšanas līdzekļa tipa apstiprināšanu vai pagarināšanu veido:

4.1. iesnieguma un tam pievienoto dokumentu saņemšana un reģistrēšana;

4.2. iesniegtās dokumentācijas izvērtēšana;

4.3. mērīšanas līdzekļa tipa apstiprināšana vai pagarināšana;

4.4. novērtējuma protokola un tehniskā eksperta atzinuma sagatavošana;

4.5. lēmuma pieņemšana, sagatavošana un paziņošana.

5. Maksu par apmācībām metroloģijas jomā veido:

5.1. mācību telpas un materiālu nodrošinājums apmācību laikā;

5.2. kvalificēta lektora iesaistīšana;

5.3. apmācības;

5.4. apliecinājums par apmācību apmeklējumu, sagatavošana un izsniegšana.

6. Maksu par Nacionālās metroloģijas institūcijas starplaboratoriju salīdzinošo mērījumu organizēšanu vienai laboratorijai veido:

6.1. starplaboratoriju salīdzinošo mērījumu (turpmāk - prasmes pārbaudes) shēmas izstrāde;

6.2. prasmes pārbaudes objekta sagatavošana, tā homogenitātes un stabilitātes novērtēšana;

6.3. prasmes pārbaudes objekta metroloģiskās izsekojamības nodrošināšana;

6.4. prasmes pārbaudes objekta piešķirtās vērtības noteikšana, mērījumu nenoteiktības aprēķināšana;

6.5.prasmes pārbaudes rezultātu statistiskā modeļa izstrāde;

6.6. prasmes pārbaudes izpilde;

6.7. prasmes pārbaudes objekta apstrāde, glabāšana, iesaiņošana, marķēšana, izplatīšana;

6.8. prasmes pārbaudes rezultātu statistiskā analīze un laboratorijas veiktspējas novērtēšana;

6.9. prasmes pārbaudes pārskata sagatavošana, rezultātu paziņošana.

7. Samaksu par Nacionālās metroloģijas institūcijas sniegtajiem pakalpojumiem veic 100% (simts procenti) apmērā saskaņā ar Nacionālās metroloģijas institūcijas izsniegto rēķinu šādā kārtībā:

7.1. maksājumu par mērīšanas līdzekļa tipa apstiprināšanu vai pagarināšanu:

7.1.1. par dokumentu izvērtēšanu priekšapmaksas veidā;

7.1.2. par nacionālā tipa apstiprinājuma sertifikāta un tā pielikuma sagatavošanu pēcapmaksas veidā;

7.2. maksājumu par šo noteikumu 3., 5. un 6. punktā sniegtajiem pakalpojumiem priekšapmaksas veidā.

8. Noteikumi stājas spēkā 2020.gada 1.janvārī.

42

Ministru prezidents A.K.Kariņš

Ekonomikas ministrs R.Nemiro

Iesniedzējs:

Ekonomikas ministrs R.Nemiro

Vīza:

Valsts sekretāra pienākuma izpildītājs,

Valsts sekretāra vietnieks E.Valantis

Matēviča 67013066

[Inese.Matevica@em.gov.lv](mailto:Inese.Matevica@em.gov.lv)